**Cenu aptauja**

**Biroja mēbeļu piegādes pakalpojums SIA “Ķekavas nami” vajadzībām**

**NOLIKUMS**

**1. VISPĀRĪGĀ DAĻA**

1. **Ziņas par pasūtītāju**
	1. Pasūtītājs: SIA “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv.
	2. Cenu aptaujas nolikums apstiprināts iepirkumu komisijas 2024.gada 5.marta sēdē.
	3. Kontaktpersona par cenu aptaujas dokumentāciju: SIA “Ķekavas nami” projektu vadītāja asistents Ilgonis Leišavnieks, tālr.: 29286907, e-pasts: ilgonis@kekavasnami.lv.
2. **CENU APTAUJAS PRIEKŠMETS**

2.1. Iepirkuma priekšmets irSIA “Ķekavas nami”biroja mēbeļu iegāde nolietotu mēbeļu nomaiņai un jaunu telpu aprīkošanai. Mēbeles tiks pasūtītas nelielos apjomos un vairākos pasūtījumos.

2.2. Iepirkuma priekšmeta CPV kods: [39000000-2](https://info.iub.gov.lv/cpv/parent/4656/clasif/main/) (Mēbeles (arī biroja mēbeles), mēbelējums, mājsaimniecības ierīces (izņemot apgaismojumu) un tīrīšanas produkti).

2.3. Līguma apjoms, termiņš un izpilde vieta:

* + 1. Kopējais apjoms 9999,99 eiro bez PVN, bet ne ilgāk kā 12 (divpadsmit) mēneši pēc līguma parakstīšanas. Pasūtījuma piegādes termiņš – četras līdz sešas nedēļas no pasūtījuma veikšanas.

2.3.2. Pasūtījums jāpiegādā un mēbeles jāmontē Pasūtītāja telpās SIA Ķekavas nami” apkalpes zonā Ķekavas un Daugmales pagastos. Izpildes adreses tiks precizētas pirms konkrētā pasūtījuma veikšanas.

3. PRASĪBAS PRETENDENTAM, PRETENDENTA IESNIEDZAMIE KVALIFIKĀCIJAS DOKUMENTI

3.1. Pretendents ir reģistrēts atbilstoši Latvijas Republikas normatīvo aktu prasībām un ir iesniedzis pieteikumu dalībai cenu aptaujā (1.pielikums) līdz 2024.gada 12.marta plkst.12.00.

3.2. Komisija vērtēs tikai tos piedāvājumus, kurus ir parakstījusi paraksttiesīgā persona vai tās pilnvarotā persona.

* 1. Pretendents apliecina savu pieredzi biroja mēbeļu tirdzniecības un uzstādīšanas jomā (vismaz divi realizēti līgumi), pievienojot pamatojošu un pārbaudāmu informāciju (piem., atsauksmi).
	2. Pretendents ir izslēdzams no dalības cenu aptaujā Publisko iepirkumu likuma 42.panta otrās daļas 2.punktā minētajā gadījumā (ir konstatēts VID administrējamo nodokļu parāds iesnieguma iesniegšanas dienā).

**4. PRETENDENTA IESNIEDZAMIE TEHNISKĀ PIEDĀVĀJUMA UN FINANŠU DOKUMENTI**

* 1. Finanšu piedāvājums jāsagatavo atbilstoši tehniskās specifikācijas (2.pielikums) veidnē iekļautajām mēbeļu prasībām.
	2. Izmaksās jāiekļauj mēbeļu piegāde, salikšana (ja saliktas preces transportēšana nav iespējama) un uzstādīšana Pasūtītāja telpās, iepriekš saskaņotā laikā un norādītā vietā.
	3. Jāparedz citas nepieciešamās izmaksas, kas radīsies līguma izpildes laikā, kā arī izmaksas, kas var būt nepieciešamas, lai nodrošinātu Latvijas Republikas normatīvo prasību izpildi.
	4. Finanšu piedāvājums ir saistošs Pretendentam visā līguma izpildes laikā.
	5. Priekšapmaksa nav paredzēta.
	6. Mēbeļu sortiments, skaits un furnitūra var mainīties esošā līguma ietvaros.
	7. Netiek segti izdevumi par neatbilstīgu mēbeļu piegādi, aizvešanu no Pasūtītāja telpām vai to bojāto fragmentu nomaiņu.

**5. PIEDĀVĀJUMU IESNIEGŠANA, VĒRTĒŠANA UN LĒMUMA PIEŅEMŠANA**

5.1. Piedāvājumu cenu aptaujā iesūtīt e-pastā: info@kekavasnami.lv vai iesniegt klātienē Rāmavas ielā 17, Rāmava, Ķekavas pagasts, Ķekavas novads līdz **2024.gada 12.marta plkst. 12.00**.

5.2. Iesniegtos piedāvājumus atvērs slēgtā sēdē pēc piedāvājumu iesniegšanas termiņa beigām, nogaidot Nolikuma 3.5.2.punktā noteikto šifrētā dokumenta atslēgas iesniegšnai noteikto laiku, bet ne vēlāk kā **2024.gada 12.martā plkst. 12.15.**

5.3. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 10 (desmit) minūtes pēc Nolikuma 5.1.punktā minētā laika uz Nolikuma 5.1.punktā norādīto e-pasta adresi jānosūta elektroniskā atslēga ar paroli šifrētā dokumenta atvēršanai.

5.4. Pretendentu piedāvājumus vērtē un lēmumus pieņem slēgtās sēdēs šādos posmos:

* + 1. *1.posmā* vērtē piedāvājuma noformējuma un iesniegto dokumentu apjoma atbilstību Nolikuma prasībām un Pretendenta izslēgšanas nosacījumu esību, kas iekļauti Nolikuma trešajā daļā.
		2. *2.posmā* vērtē finanšu piedāvājumu.
	1. Komisija nākamajā posmā vērtē to pretendentu piedāvājumus, kuri atbilda Nolikuma prasībām iepriekšējā posmā.
	2. Finanšu piedāvājumu vērtēšanas laikā Pasūtītājs pārbauda, vai Piedāvājumā nav aritmētisku kļūdu. Ja konstatē šādas kļūdas, tās labo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot Finanšu piedāvājumu, Pasūtītājs ņem vērā labojumus.
	3. Komisija par Pretendentu, kuram būtu piešķiramas līguma slēgšanas tiesības, izvēlēsies Pretendentu, kura piedāvājums atzīts **par piedāvājumu ar zemāko cenu**, ar nosacījumu, ka Pretendents un tā piedāvājums atbilst visām Nolikuma prasībām.
	4. Ja pretendents ar zemāko cenu neatbildīs Nolikuma prasībām, Komisija veiks nākamā pretendenta piedāvājuma ar zemāko cenu atbilstības pārbaudi.
	5. Ja Iepirkumu komisija konstatē, ka Pretendenta dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
	6. Pasūtītājs lēmuma pieņemšanas dienā veic Pretendenta, kuram tiek piešķirtas līguma slēgšanas tiesības, pārbaudi un izslēdz Pretendentu no līguma slēgšanas procedūras, ja izpildās nolikuma 3.4.punkta nosacījums (ir konstatēts VID administrējamo nodokļu parāds).
	7. Iepirkuma komisija var pieņemt lēmumu par iepirkuma izbeigšanu bez rezultāta, ja nav saņemts neviens piedāvājums vai nav saņemts neviens Nolikumam atbilstošs piedāvājums. Iepirkuma komisija jebkurā brīdī ir tiesīga pārtraukt iepirkuma procedūru, ja tam ir objektīvs pamatojums.

5.10. Pasūtītājam ir tiesības neizvelēties nevienu piedāvājumu, gadījumā, ja Pretendentu piedāvājumi neatbilst Pasūtītāja finansiālajām iespējām.

5.11. Komisija par pieņemto lēmumu par līguma slēgšanas tiesību piešķiršanu vienlaicīgi (vienā dienā) informē visus Pretendentus.

**6. IEPIRKUMA LĪGUMS**

6.1. Iepirkuma līguma projektu nosūtīs tam Pretendentam, kuram piešķirs līguma slēgšanas tiesības. Slēdzot līgumu, nav pieļaujami būtiski grozījumi finanšu piedāvājumā. Par būtiskiem grozījumiem saprot tādus grozījumus, kas ietekmē cenu aptaujas rezultātus.

6.2. Līguma slēgšanas sarunas jāveic un līgums jānoslēdz 10 darba dienu laikā no rezultātu paziņošanas par iepirkuma uzvarētāju. Ja līgums no Pretendenta puses netiek parakstīts 10 darba dienu laikā, tad Pasūtītājs uzskata, ka Pretendents ir atteicies slēgt līgumu un rīkojas atbilstoši Nolikumā noteiktajam.